เงินบาทเปิดตลาด 29.82/84
ธนาคารซีไอเอ็มบีไทย รายงานย เงินบาทเปิด 29.82/84 คาดทรงตัว รอมติกนง.-ผลประชุมเฟด
23 ส.ค. 2554

ธนาคารซีไอเอ็มบีไทย รายงานย เงินบาทเปิด 29.82/84 คาดทรงตัว รอมติกนง.-ผลประชุมเฟด
นักบริหารเงินจากธนาคาร ซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.82/84 บาท/ดอลลาร์ ทรงตัวจากเย็นวานนี้ที่ปิดตลาดที่ระดับ 29.82/84 บาท/ดอลลาร์
วันนี้ดูแนวโน้มการเคลื่อนไหวของค่าเงินน่าจะทรงตัวอยู่ในระดับนี้ เนื่องจากนักลงทุนต่างรอปัจจัยสำคัญจากทั้งในและต่างประเทศ คือ การประชุมเรื่องอัตราดอกเบี้ยของคณะกรรมการนโยบายการเงิน(กนง.)ในวันพรุ่งนี้ ส่วนต่างประเทศนั้นตลาดจับตาฟังการให้ทัศนะของประธานธนาคารกลางสหรัฐฯ(เฟด)ต่อมุมมองเศรษฐกิจสหรัฐ ว่าจะมีการออกมาตรการใดเพิ่มเติมเพื่อกระตุ้นเศรษฐกิจหรือไม่ 
"วันนี้บาทคงวิ่งทรงๆ เพราะตลาดจับตาดูการประชุม กนง.พรุ่งนี้ ส่วนต่างประเทศก็รอดูว่าประธานเฟดจะมี comment อะไรออกมา" นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 76.75/79 เยน/ดอลลาร์ ส่วนเงินยูโรอยู่ที่ระดับ 1.4374/4377 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 29.80-29.90 บาท/ดอลลาร์